Lingua maltese

A lingua maltese (o lingua maltesa; in maltese: Malti) hè una lingua semìtica. Accant'à l'inglese, hè lingua uffiziale di u Statu di Malta è lingua materna pè a magiurità di a pupulazione di 'ssa ìsula. Ci sò à l'incirca da 330.000 à 400.000 locutori.

U maltese hè à l'orìgine derivatu da un dialettu àrabu. Ancu oghje, sta lingua hà assai sumiglianze incù l'àrabu sìa in u lèssicu sìa in a prununzia. Ma ci si tròvanu puru assai parolle da e lingue indoauropeane, particularmente da l'inglese è u talianu (o da l'italurumanzu in generale). Alcune parolle s'assumìglianu soprattuttu à u sicilianu o ancu à u corsu. Eccu qualchì esempiu:
 trakk (in inglese: "truck"; corsu: "camione" o "camiò")
 dizzjunarju (in corsu: "dizziunariu")
 banju (corsu: "bagnu")  
 ċikkulata (corsu: "cicculata")
 butir (corsu: "butiru")
 larinġa (s'assumiglia à "laranja", a parolla purtughese per "aranciu")

Maltese